Nematomorpha
Nematomorpha (ponekad Gordiacea, a općenito poznate kao konjskodlaki crvi ili Gordijevi crvi) je koljeno parazitoidnih životinja, vanjštinom sličnih nematodama. Većina vrsta se kreće u dužinama od 50 do 100 mm, a u krajnjim slučajevima dosežu i do oko 2 metra i promjera 1 – 3 mm. Konjskodlaki crvi mogu se naći u vlažnim predjelima, poput korita za zalijevanje, bazena, potoka, lokava i cisterni. Odrasli žive slobodno, ali larve su paraziti na artropodama, bubama, žoharima, mantidama, Orthopterama i rakovima. Poznata je oko 351 slatkovodna vrsta, a konzervativna procjena sugerira da širom svijeta može postojati oko 2000 slatkovodnih vrsta. Naziv "Gordijevi" potiče od legendarnog Gordijevog čvora. To se odnosi na činjenicu da se nematomorfa često smotaju u čvor.